***НАРОДНО ЧИТАЛИЩЕ „ДРАГОМАН 1925”***

***Град Драгоман, общ. Драгоман, обл. Софийска, пл.”Съединение”, тел. 07172/20-40, GSM: 0898785900; GSM: 0899457744, e-mail: chitali6te\_dr@abv.bg***

Д О К Л А Д

За осъществените читалищни дейности от Н.Ч.”Драгоман 1925”гр.Драгоман през 2018 г.в изпълнение на Програмата за читалищна дейност, съгласно чл.26а,/2/и/3/от Закона за народните читалища, приет от Общото събрание на Н.Ч.”Драгоман”на 21 март 2019 г.

Читалищната дейност на Н.Ч.”Драгоман 1925” през 2018 г. премина под знака на Юбилейната 20 годишнина на певческото изкуство в Драгоман, чрез създадения през 1958 г.народен хор и приемника му ВГ „ Чепънка”с художествен ръководител Росен Димитров при Н.Ч.”Драгоман 1925”, създадена през 1998 г.която се превърна в любимо занимание за много певици от по-старото поколение драгомански жени, чийто художествени изпълнения през годините се посрещна с много радост и възхищение от всички драгоманци и извън Драгоман и чужбина, любители на народното пеене. Тържественото честване се състоя на 20 май при откриването на МФФ”Нишавски хоровод” на което за активно участие в читалищното певческо самодейно изкуство бяха наградени с грамоти и медали всички активни изпълнители на народни песни от Драгоман от минали години. На празника на Н.Ч.”Драгоман 1925” – 6 ноември бяха наградени 20-те основателки на певческия състав „Чепънка”, които със своето участие в десетки български и международни изяви и телевизионни предавания в Р.България и чужбина издигаха имиджа на Драгоман и заслужиха признателността на драгоманци. През 2018 година дейността на читалището беше насочена и към утвърждаването на благородната, безвъзмездна художествена самодейност като традиционен принос за развитието на културата в Драгоман, както и за издигане на имиджа на нашия град , чрез провеждане на многобройни културни изяви в Драгоман и страната, и в чужбина. Дейността в тази посока беше съсредоточено във функционирането на Танцов ансамбъл „ Драгоманче”, чието начало беше положено през 1997 г. Певческа група „ Чепънка ,” действаща от 1998 г. сатиричен състав и Музикален битов състав „ Дервен” с ръководител Ангел Божилов. Принос за развитието на художествената самодейност имат и школата за народно пеене с ръководител Росен Димитров, в която млади момичета и момчета от Драгоман правят първите си стъпки в благородното певческо самодейно изкуство. Като основна читалищна дейност на вниманието на читалищното ръководство беше и развитието на библиотечното дело чрез двете библиотеки с над 30 хл. тома литература и 350 читатели . Поради липса на финансови средства читалището обогатява библиотечния фонд чрез дарения от родолюбиви граждани. През отчетния период на библиотеката бяха дарени 1000 книги, като дарителите бяха наградени от ръководството с грамоти. Бяха обявени и „Читатели на годината „ които читалищното ръководство също награди с грамоти. Музейното дело се осъществяваше чрез музейната сбирка „ Роден край” с над 1000 експонати. През годината музейната сбирка беше посетена от много деца и възрастни, като основните посещения се извършват през дните на фестивала „ Нишавски хоровод” през м.май , 1-ви ноември – Ден на будителите , Великден , 24 май и др. Нови десетки етнографски експонати бяха дарени от драгомански граждани, които ръководството награди с грамоти и ги обяви за „ Дарители на годината 2018”. Фестивалната дейност традиционно се провежда чрез организирането и провеждането на Международния фолклорен фестивал „ Нишавски хоровод-Драгоман” , на който началото беше поставено през 2001 г. и чрез участието на художествени читалищни колективи във фестивали в България и чужбина.

Фестивалната дейност на читалището се осъществява от Н.Ч.”Драгоман 1925” чрез Фестивалния комитет при читалището с председател Благой Божилов – почетен председател на читалището, благодарение и единствено чрез участие на читалището в проекти към Министерството на културата и дарения от фирми и граждани, които ръководството на читалището награждава с благодарствени грамоти. Въпреки, че фестивалът се радва на много положителни отзиви в страната и чужбина и допринася за издигане на имиджа на Драгоман, общината не оказва помощ за провеждането му, въпреки, че нееднократно читалищното ръководство чрез Докладни записки до Общинския съвет и кмета са искали средства, които са останали без последствия. Може да се каже че държавата полага повече грижи за развитието на драгоманската общинска култура отколкото самата община Драгоман , което е парадокс и явен знак че общината не дооценява и пренебрегва собствената си култура, която издига нейния имидж. Не ни е известно да има подобно явление в България. От 2012 г. Н.Ч.”Драгоман 1925” организира и провежда традиционен ПРАЗНИК НА ЗИМНИНАТА „ ДРАГОМАНИЯ” чрез който се популяризира трудолюбието и майсторството на старите драгоманци да подготвят вкусна и необходима за преживяване през студените зимни месеци зимнина. Празникът е насочен към по-младото поколение, което да се възпитава в дух на любов към местните традиции и да научи повече за бита и традициите на своите деди и прадеди. През 2018 г. празникът се масовизира и в него участваха майстори на зимнината не само от Драгоман , но и от София, Софийска област, Цариброд и Пирот Р.Сърбия, с което Н.Ч.”Драгоман 1925” даде заявка за поставяне началото на още един международен форум , посветен на бита и традициите на населението от драгомански район, с което се популяризира преди всичко драгоманската култура и е принос за развитието нашия роден крайграничен район. Кръжочната и клубна дейност се осъществяваше чрез Клуба за фото и видео отразяване „ Мелдия” с ръководител Александър Иванов, Литературен кръжок „ Жарава” с ръководител Благой Божилов, Клуб „ Родолюбие”с ръководител Ваня Петрова, Клуб „ Приятели на танца”с председател Лиляна Харизанова, Клуб „ Любители на бокса”с р-л Антон Чамов, Клуб „ Драгоманска евробаба” с ръководител Лозанка Миронова, Клуб за хумора и шегата „ Драгостен” с ръководител Богиня Драганова, в които клубове по интереси десетки любители проявяват своята любов към изкуството, като съхраняват и създават нови културни ценности, чрез заснемане и показ на културни изяви, издаване на юбилейни брошури, провеждане на местни традиционни празници, усвояват се танцовото и боксово изкуство. Н.Ч.”Драгоман 1925” осъществява съвместна дейност с БАФЦ „ Нестия” София , СУ „ Хр.Ботев” Драгоман , СДП „ Балкани” София, църковното настоятелство в с.Габер, с Центровете за култура в гр.Цариброд , гр. Бела Паланка,гр.Александровац и гр.Ниш Р.Сърбия, както и с редица читалища в Р.България. Н.Ч.” Драгоман 1925” е член на Съюза на народните читалища в България. Читалищните колективи допринасят за издигане имиджа на Драгоман чрез участие в телевизионни предавания по национални телевизии в България и чрез многобройни гостувания в различни населени места в България и чужбина, където популяризират драгоманската култура. Всички културни изяви, организирани и проведени от читалището се отразяват в интернет от Клуба за фото и видео„ Мелдия” с председател Александър Иванов, като по този начин се популяризира драгоманската култура. Поради некачествено извършване на ремонтни дейности през 2015 г. таваните на читалището протекоха и поради липса на финансови средства се извършват ремонтни дейности от служителите на читалището безвъзмездно. В проекта за Програма за читалищна дейност за 2018 г. читалището поиска финансова помощ от общината, но такава не беше дадена. Въпреки че в сградата на читалището има монтирана инсталация за отопление, през зимните месеци помещенията не се отопляват поради липса на средства, с което се пречи на читалищната дейност при провеждане на културни изяви през зимата, както и при посещения на външни културни институции, които предлагат театри, концерти, спектакли и др.Читалищното ръководство е искало финансова помощ от общината, но тя е отказвана./ Проекти за Програма за читалищна дейност за 2014-2018 г./.

Съгласно чл.26а /1/, / 2/,/3/ от Закона за народните читалища кметът и общината следва да финансират Програмата за читалищна дейност, но въпреки исканията на Н.Ч.”Драгоман 1925” това не се осъществява. Следствие на това издръжката на художествената самодейност към читалището се осъществява единствено чрез дарения, с които е закупена озвучителна уредба и събиране на средства от самодейците за превози при участие в културни изяви, което е унижение и е неприемливо и неблагодарно за техния благороден безвъзмезден труд, който те полагат за издигане имиджа на Драгоман чрез гостувания и участие в програми извън Драгоман. В проекта за Програма за читалищна дейност за 2019 г. Общинския съвет не прие решение съгласно / чл.26а/2/ и /3/ от ЗНЧ, за финансиране на програмата за 2019 г. и МФФ „ Нишавски хоровод 2019”, което не се приема положително от културната общественост на Драгоман и е показателно за негативното отношение на община Драгоман към читалищната дейност, която развива Н.Ч.”Драгоман 1925”. Читалището развива и социална дейност като събира средства и предоставя безвъзмездно помещения за провеждане на благотворителни изяви/ концерти/за болни и нуждаещи се, провеждаше съвместна дейност със СДП „ Балкани” чрез безвъзмездно отдаване на сградата в кв. Драгоман, и допринася за развитие на боксовото дело чрез безвъзмездно отдаване на зала в читалищната сграда , което има много привърженици сред младото поколение на Драгоман. Много добри отзиви и морална поддръжка Н.Ч.”Драгоман 1925” получава от по-възрастните и по – младото поколение относно дейността ни по отношение на културно-историческото наследство и във връзка с организирането на чествания и изяви през 2018 г. по повод 130 годишнината на Драгоман, честванията за загиналите драгомански войни за свободата и независимостта на България през 1885 г и в периода 1912-1945 г. и 50 годишнината от обявяването на Драгоман за град, за което читалището издаде художествен календар за 2019 г. и посвещава цялата си дейност през ЮБИЛЕЙНАТА 2019 Г.

О Т Ч Е Т

ЗА ИЗПЪЛНЕНИЕ НА КУЛТУРНИЯ КАЛЕНДАР НА

Н.Ч.”ДРАГОМАН 1925” ЗА 2018 Г.

М. януари .

06. – Клуб „ Родолюбие” при читалището издава художествено табло , по повод 170-тия Рождения ден на Хр.Ботев.

17.- Съвместно шоу за драгоманските деца с магическа трупа „ Миракъл” София.

19.- Клуб на хумора и шегата „ Драгостен „,съвместно с Клуб „ Драгоманска евробаба” при читалището организира и провежда „ Бабино веселие „ по повод Бабин ден

25.- Съвместна културна изява в рамките на сътрудничеството /среща на членове /, между Н.Ч.”Драгоман 1925” и БАФЦ „Нестия” – София.

М. февруари.

03.- Проведено съвместно магическо шоу за учащи с „ Лейди Елен „ – София по наша покана , в салона на читалището.

10.-Участие на ПГ „ Чепънка” и солистите Симона Димитрова и Росен Димитров в предаването „ От българско по-българско” по ТВ „ Скат” по повод юбилейната годишнина от създаването на певческата група „ Чепънка”

18.- Клуб „ Родолюбие и традиция” при читалището организира пресъздаването на местна традиция „ Поклади” по повод Сирни заговезни.

19.- Клуб „ Родолюбие” при читалището организира „ Урок по безсмъртие” съвместно с СУ „ Хр.Ботев” по повод гибелта на Васил Левски

М.март.

01. – Организирана „ Другарска среща” със самодейците по повод 1-ви март – Ден на самодееца и първа пролет. Награждаване и веселие. Организиран „ Празничен концерт” за жителите и гостите на Драгоман в салона на читалището по повод 3-ти Март – Ден на Освобождението. Издава художествено табло по повод – 3-ти март – Освобождението на България от турско робство.

08.- Литературен кръжок „ Жарава” при читалището издава художествено табло и връчва поздравителни картички по повод 8-ми март – Ден на жената.

22.- Ръководството на читалището провежда празнична среща със самодейците по повод 22 март-Ден на пролетта.

22.- Организиране и провеждане на годишно отчетно общо събрание на членовете на читалището

М.април

01.- Клуб на хумора и шегата „ Драгостен” при читалището издава хумористично табло по повод на 1 април – ден на хумора и шегата.

07.-- Клуб „ Родолюбие” при читалището организира „Великденско веселие” по повод християнския празник Възкресение Христово, съвместно с църквата в с. Габер.

29.- Участие на ПГ „ Чепънка” със солисти във фестивал „ Шопски наниз – 2018” гр. Костинброд, където групата завоюва сребърен медал из между 2500 участници.

М.май

19 и 20 - Фестивалният комитет при читалището организира и провежда 18-тото издание на МФФ „ Нишавски хоровод-Драгоман” с 50 художествени колективи и 1000 участници от България и Сърбия.

24 .- Ръководството на читалището награждава заслужили дейци на културата при Н.Ч.”Драгоман 1925” в чест на 24 май – Ден на славянската писменост и българската култура.

М.юни

01.- Литературен кръжок „ Жарава” при читалището издава художествено табло посветено на 1 юни – Ден на детето.

02.-Ръководството на читалището и Клуб „ Родолюбие” организира честване на загиналите драгоманци във войните от 25 Пехотен Драгомански полк по повод 2 юни – Ден на Ботев и загиналите за България. Поднасяне на венци и цветя и отдаване на почит пред мемориалната плоча на загиналите драгоманци за свободата и независимостта на България.

29.- „ Ден на отворените врати” – традиционно организира библиотеката при читалището с масово посещение на деца от Детската градина и СУ „ Хр.Ботев” и ученици от БАФЦ „ Нестия” София.

М.юли

29.- Участие на ПГ „ Чепънка” при читалището в концерт посветен на годишен юбилей на Клуб по танци „ Витоша” София.

М.август

18.- Участие на Росен Димитров във фестивала „ Ченге пее и танцува” проведен в с. Аспарухово обл.Варненска

25. - Участие на ПГ „ Чепънка” в Празника на Драгоман

М.септември.

01.- Участие на Росен Димитров художествен ръководител при Н.Ч.”Драгоман 1925” в Международен фестивал „ Приморска перла 2018”.

06.- Литературен кръжок „ Жарава” при читалището издава художествено табло посветено на Съединението на България.

15.- Участие на ЖПГ „ Чепънка” и солисти при читалището в Национален фолклорен фестивал „По терлици и шевици” с.Царацово, общ. Марица, обл. Пловдив. Завоювано първо място от групата и 2-ро от Росен Димитров – художествен ръководител при читалището.

22.- Литературен кръжок „ Жарава” при читалището издава художествено табло посветено на Деня на независимостта на България.

М.октомври

20.- Ръководството на читалището организира и провежда традиционен Празник на зимнината „ Драгомания” с участие на над 50 български и сръбски художествени колективи и участници.

25.-Организирано и проведено Рекламно шоу съвместно с „ Велмакс Лукс „ ЕООД – гр.Пловдив

М.ноември.

01.- Организирана и проведена „ Вечер на читалищния активист” по повод на 1-ви ноември - Деня на народните будители.

06.-ти ноември – Рожден ден на Н.Ч.”Драгоман1925” среща на читалищни дейци и активисти с награждаване на просветни и читалищни дейци от ръководството на читалището.

21.- Литературен кръжок „ Жарава” при читалището издава художествено табла по повод 21 ноември Ден на християнското семейство с награждаване на млади семейства участници в читалищната дейност.

23.-Организирано посещение на ученици от СО „ Христо Ботев” в библиотеката при читалището с цел популяризиране на българските книги. Награждаване на ученици – читатели.

М.декември.

06.- Народно читалище „ Драгоман 1925” издава художествен календар за 2019 г. по повод 50 годишнината от обявяването на Драгоман за град.

07. -Настоятелството на Н.Ч.”Драгоман 1925” определя и награждава активисти на читалището и ги удостоява със званието „ Дарител на годината”за дарени книги, предмети за музейната сбирка, доброволен труд по поддръжката на читалището, дарени цветя за читалищната сграда, дарени средства превози, провеждане на МФФ „ Нишавски хоровод” и др.

16.- Ръководството на читалището организира еднодневно посещение до Център за култура гр.Димитровград със самодейци и активисти, посещение на художествената галерия и среща с царибродски активисти в чест на Коледните и новогодишни празници.

21.- Библиотеката при читалището определя най – активните читатели и ги награждава с грамоти за „ Читател на годината” за 2018 г

25.- Клуб „ Родолюбие” при читалището организира и провежда КОЛЕДНИ ПРАЗНИЦИ под надслов „ Дядо Коледа на гости на Драгоман”, с участие на гости и приятели от гр.Димитровград Р.Сърбия.

Всички културни изяви от Културния календар в Програмата за читалищна дейност на Н.Ч.”Драгоман 1925” са организирани, проведени и финансирани със собствени средства и с целеви средства от проекти при Министерството на културата.

Средства за реализиране на Програма за читалищна дейност на Н.Ч.”Драгоман 1925”от Община Драгоман за 2018 г. не са предоставяни .

ПРЕДСЕДАТЕЛ :

/ АЛБЕНА ДОНЧЕВА /

О Т Ч Е Т

ЗА ИЗРАЗХОДВАНИТЕ БЮДЖЕТНИ СРЕДСТВА ПРЕЗ 2018 Г. , СЪГЛАСНО ЧЛ.26А/3/ ОТ ЗНЧ

ПРИХОДИ : ОСТАТЪК ОТ 2017 Г. - 875.00 ЛВ. ДЪРЖАВНА СУБСИДИЯ - 29312.00 ЛВ. ДОПЪЛНИТЕЛНА СУБСИДИЯ/ПРОЕКТ/ ОТ НА КУЛТУРАТА - 3375.00 ЛВ. СОБСТВЕНИ ПРИХОДИ : В Т.Ч.

ОТ НАЕМИ - 6448.00 ЛВ.

ОТ ДАРЕНИЯ - 4400.00 ЛВ.

ВСИЧКО ПРИХОДИ - 44410.00 ЛВ.

РАЗХОДИ :

ЗАПЛАТИ И ОСИГУРОВКИ - 27673.00 ЛВ. ЕЛ.ЕНЕРГИЯ - 3287.00 ЛВ. ПРЕВОЗИ - 712.00 ЛВ. МФФ”НИШАВСКИ ХОРОВОД” - 3238.00 ЛВ. РЕКЛАМНИ МАТЕРИАЛИ - 711.00 ЛВ. ПРАЗНИК НА ЗИМНИНАТА”ДРАГОМАНИЯ2018” - 3625.00 ЛВ. ЗАКУСКИ НА САМОДЕЙЦИ - 928.00 ЛВ. ЗАКУПЕНИ КНИГИ - 215.00 ЛВ. ВЪНШНИ УСЛУГИ - 208.00 ЛВ. МАТЕРИАЛИ / ТЕХН.,РЕМОНТНИ ,КАНЦЕЛАРСКИ / - 730.00 ЛВ. КОМАНДИРОВКИ - 152.00 ЛВ. ТАКСИ ОБСЛУЖВАНЕ БАНКОВИ И ДР. - 350.00 ЛВ. - АБОНАМЕНТ - 194.00 ЛВ.

ВСИЧКО - 42023.00 ЛВ.

ОСТАТЪК 2387.00 ЛВ.

ПРЕДСЕДАТЕЛ :

/ АЛБЕНА ДОНЧЕВА /

проект

Б Ю Д Ж Е Т

На Н.Ч.”Драгоман 1925” за 2019 г. приет от Общо СЪБРАНИЕ НА 22 .03.2018 Г.

ПРИХОДИ : Наличност от 2018 г. - 2387.00лв. Държавна субсидия - 33215.00 лв. От наеми - 7 000.00 лв. От Министерството на културата /целеви/ - 4 000.00 лв. Дарения - 2 000.00 лв. Чл.внос , такси - 500.00 лв.

----------------------------------------------------------

Всичко - 49 102.00 лв.

РАЗХОДИ : ЗАПЛАТИ И ОСИГУРОВКИ - 30200.00 ЛВ. Мфф „ НИШАВСКИ ХОРОВОД” - 4 000.00 ЛВ. ЕЛ.ЕНЕРГИЯ - 3 500.00 ЛВ. ПОЩЕНСКИ УСЛУГИ - 300.00 ЛВ. МАТЕРИАЛИ / РЕКЛАМНИ,РЕМОНТНИ,КАНЦЕЛАРСКИ/ - 1 500.00 ЛВ. КОМАНДИРОВКИ - 250.00 ЛВ. АБОНАМЕНТ - 400.00 ЛВ. ПРЕВОЗИ - 1 000.00 ЛВ. ХУДОЖЕСТВЕНА САМОДЕЙНОСТ - 4 000.00 ЛВ. РЕМОНТИ - 2 000.00 ЛВ ДРУГИ - 1 825.00 ЛВ.

ВСИЧКО - 48 975.00 ЛВ

ПРЕДСЕДАТЕЛ :

АЛБЕНА ДОНЧЕВА